Η Νάντια Γιαννακοπούλου στο Politis Online: Η κυβέρνηση ΣΥΡΙΖΑ-AΝΕΛ θα καταγραφεί στην ιστορία ως κυβέρνηση αναίτιας εθνικής υποχώρησης - Politis Online\nΗ Νάντια Γιαννακοπούλου στο Politis Online: Η κυβέρνηση ΣΥΡΙΖΑ-AΝΕΛ θα καταγραφεί στην ιστορία ως κυβέρνηση αναίτιας εθνικής υποχώρησης\nΑπό Αθηνά Κοροβέση Δημοσιεύτηκε στις 10 Ιανουαρίου 2019\nΈνα από τα πιο δυναμικά στελέχη του Κινήματος Αλλαγής, η Νάντια Γιαννακοπούλου, «ανοίγει» τα χαρτιά της στο Politis Online, και μας παραχωρεί μία συνέντευξη εφ΄όλης της ύλης.\n1) Κυρία Γιαννακοπούλου, μετά τις τελευταίες εξελίξεις με πρωταγωνιστή τον κυβερνητικό εταίρο, Πάνο Καμμένο, πιστεύετε πως οδεύουμε σε πρόωρες εκλογές;\nΔύσκολο να μπει κανείς στο μυαλό του κ. Καμμένου και του κ. Τσίπρα. Τα δυνατά τους σημεία δεν είναι ούτε η ειλικρίνεια ούτε η καθαρότητα της σκέψης. Άλλα λένε, άλλα σκέφτονται και άλλα κάνουν. Το ερώτημα δεν είναι αν σκέφτονται και αν θέλουν στον ΣΥΡΙΖΑ να κάνουν «πρόωρες» εκλογές, δεν θέλουν, αλλά το αν μπορούν να τις αποφύγουν είτε λόγω πολιτικής και κοινωνικής πίεσης και απομόνωσης είτε λόγω στοιχειώδους ενστίκτου πολιτικής επιβίωσης. Όσο για το κ. Καμμένο και το ανύπαρκτο πλέον κόμμα των ΑΝΕΛ, νομίζω πως τα σχόλια περιττεύουν. Το μόνο που μπορούμε να πούμε είναι πως με αυτό το αλλοπρόσαλλο ακροδεξιό κόμμα ο ΣΥΡΙΖΑ συγκυβερνά επί τέσσερα συναπτά έτη. Εμείς, το ΚΙΝ.ΑΛ, ζητάμε εκλογές εδώ και τώρα, για να σταματήσει αυτό το πολιτικό θέατρο του παραλόγου από τους ΣΥΡΙΖΑ-ΑΝΕΛ και ο κατήφορος της χώρας.\n2) Τί θα κάνει την επομένη των εκλογών το Κίνημα Αλλαγής, στην περίπτωση που η ΝΔ κερδίσει μεν τις εκλογές, χωρίς αυτοδυναμία δε; Γιατί, τόσο η Πρόεδρός σας όσο και τα στελέχη του κόμματος, δεν απαντούν ξεκάθαρα. Και τί απαντάτε στο άνοιγμα από το κόμμα της Αξιωματικής Αντιπολίτευσης τόσο προς εσάς όσο και στο Ποτάμι;\nΑυτή η ερώτηση νομίζω ότι θα πρέπει να απευθύνεται πρώτα απ΄ όλα στη ΝΔ και στον ΣΥΡΙΖΑ. Τι θα κάνουν αυτά τα δύο κόμματα που διεκδικούν σήμερα την κυβερνητική εξουσία αν δεν υπάρξει αυτοδυναμία; Θα θελήσουν να συνεργαστούν στη βάση ενός προοδευτικού, αναπτυξιακού, φιλολαϊκού προγράμματος για προχωρήσει η χώρα μπροστά ή θα συνεχίσουν να κινούνται εντός ενός κλίματος εθνικού διχασμού, ακυβερνησίας και διαδοχικών εκλογικών αναμετρήσεων έως την τελική καταστροφή; Αυτό το ερώτημα είναι κομβικό για τις μετεκλογικές εξελίξεις, γιατί ακόμη και με αυτοδύναμη κυβέρνηση ή με μια κυβέρνηση μιας κάποιας κυβερνητικής συνεργασίας, εάν συνεχίσει η Ελλάδα να πορεύεται μέσα σε ένα εμφυλιοπολεμικό κλίμα, τότε πολύ λίγα πράγματα θα μπορούν δυστυχώς να γίνουν. Το να μιλάμε για το τι είδους μετεκλογικές εξελίξεις θα έχουμε πριν μιλήσει ο ελληνικός λαός, νομίζω πως είναι πρωθύστερο. Είναι φανερό πως αυτή η συζήτηση προωθείται από ΣΥΡΙΖΑ – ΝΔ με σκοπό να τεθούν να σκληρά διλήμματα και εκβιασμοί. Εμείς δεν πρόκειται να πέσουμε σε αυτή την παγίδα. Είμαστε ένας αυτόνομος πολιτικός φορέας που δεν πρόκειται ποτέ να γίνουμε συμπλήρωμα κανενός, είμαστε μια μεγάλη παράταξη στη συνείδηση και την καρδιά του ελληνικού λαού. Έχουμε καταθέσει ένα πολύ συγκεκριμένο και καλά επεξεργασμένο προοδευτικό πολιτικό σχέδιο και πρόγραμμα, το πρόγραμμα «Ελλάδα». Με αυτό δεσμευόμαστε απέναντι στους Έλληνες πολίτες και διεκδικούμε την αποφασιστική ενίσχυσή μας στις επερχόμενες εκλογές ώστε αυτό το πρόγραμμα να εφαρμοστεί. Τελεία και παύλα. Τα υπόλοιπα μετά τις εκλογές αφού πρώτα εκφραστεί η λαϊκή βούληση.\n3) Έχετε ξεκαθαρίσει πάντως ότι δεν πρόκειται να ψηφίσετε την Συμφωνία των Πρεσπών. Σε αυτό το πλαίσιο, πως χαρακτηρίζετε τις δηλώσεις Δανέλλη περί εκμάθησης της σλαβομακεδονικής γλώσσας από ΜΚΟ της Ελλάδας; Και τί λέτε για τις απειλές Καμμένου στην περίπτωση ψήφισης της Συμφωνίας;\nΔεν πρόκειται να ψηφίσουμε αυτή τη Συμφωνία όποτε και αν έρθει για επικύρωση στη Βουλή. Έχουμε μια κυβέρνηση επιθεώρηση στο Δελφινάριο, που δυστυχώς παίζει με τις τύχες της κοινωνίας και των εθνικών συμφερόντων. Μπορεί ίσως η Κυβέρνηση να περάσει την Συμφωνία των Πρεσπών στη Βουλή με οριακή ή με σχετική πλειοψηφία, με ανεμομαζώματα και διαβολοσκορπίσματα, αλλά αυτή η Συμφωνία δεν θα περάσει ποτέ στη συνείδηση του ελληνικού λαού. Η κυβέρνηση ΣΥΡΙΖΑ-ΑΝΕΛ θα καταγραφεί στην ιστορία ως μια κυβέρνηση αναίτιας εθνικής υποχώρησης.\n4) Κατά τη γνώμη σας το Ποτάμι «φουσκώνει» ή «ξεφουσκώνει» με φόντο όλες τις διεργασίες γύρω από το ίδιο; Και πως σχολιάζετε το «φλερτ» με τη ΝΔ;\nΤο Ποτάμι με τις άστοχες και ανερμάτιστες επιλογές του έχει μετατραπεί πλέον σε μικρό ρυάκι, που διεκδικεί κάθε τόσο να γίνει παραπόταμος πότε του ΣΥΡΙΖΑ και πότε της ΝΔ. Αποδείχθηκε δυστυχώς πως επρόκειτο για ένα κόμμα σαπουνόφουσκα, από τα πολλά που δημιουργήθηκαν ιδιαίτερα τα τελευταία χρόνια κατά την διάρκεια της κρίσης.\n5) Η υπόθεση NOVARTIS ήρθε ξανά στην επικαιρότητα τις πρώτες μέρες του νέου χρόνου, με την αποκάλυψη των ονομάτων δυο προστατευόμενων μαρτύρων την απαγγελία κατηγοριών σε έναν εξ’ αυτών και καταγγελίες για πιέσεις να κατονομάσουν συγκεκριμένα πολιτικά πρόσωπα. Πιστεύετε πως αυτή η υπόθεση είναι ένα μεγάλο σκάνδαλο ή μια σκευωρία που έστησε η κυβέρνηση εναντίον πολιτικών της αντιπάλων;\nΗ υπόθεση Novartis υπήρξε και είναι χωρίς αμφιβολία ένα μεγάλο διεθνές σκάνδαλο που διερευνάται σε όλο τον κόσμο. Η διαλεύκανση αυτής της υπόθεσης και στη χώρα μας από την δικαιοσύνη και ο καταλογισμός ευθυνών είναι απαραίτητος ώστε να μην υπάρχουν σκιές πάνω από το πολιτικό σύστημα. Όποιοι έχουν παρανομήσει θα πρέπει να αποκαλυφθούν, να δικαστούν και να τιμωρηθούν. Αυτή είναι όμως η μία πλευρά της υπόθεσης. Η άλλη, που συνιστά ένα άλλο μεγάλο σκάνδαλο αποκλειστικά ελληνικό αυτή τη φορά, αφορά στον τρόπο που χειρίστηκε αυτό το θέμα η Κυβέρνηση ΣΥΡΙΖΑ-ΑΝΕΛ. Επιχείρησαν να αξιοποιήσουν την υπόθεση Novartis, για να κατηγορήσουν κορυφαίους αντιπάλους τους για διαφθορά. Μεθόδευσαν την ενοχοποίηση πρώην υπουργών και πρωθυπουργών της χώρας με απαράδεκτες συνεχείς παρεμβάσεις και πιέσεις στη δικαιοσύνη. Με παρακρατικές μεθόδους, χωρίς στοιχεία και με κουκουλοφόρους μάρτυρες αμφιβόλου αξιοπιστίας, που τώρα μετατρέπονται σε κατηγορούμενους και οι οποίοι καταγγέλλουν εκβιασμούς ώστε να ψευδομαρτυρήσουν. Έχουν πλήξει σοβαρά την αξιοπιστία της δικαιοσύνης, την διάκριση των εξουσιών και εν τέλει την ίδια την δημοκρατία στη χώρα μας, Οι παρεμβάσεις αυτές, συνιστούν χωρίς αμφιβολία θεσμική εκτροπή. Η δημοκρατική παράταξη ήταν πάντα μπροστά σε όλους στους αγώνες ενάντια σε κάθε είδους εκτροπή, μαχόμενη για τις δημοκρατικές κατακτήσεις του λαού μας. Το Κίνημα Αλλαγής θα σταθεί αποφασιστικά απέναντι σε όποιον και σε όσους υπονομεύουν σήμερα τις θεσμικές λειτουργίες του κοινοβουλευτικού μας πολιτεύματος.\n6) Κυρία Γιαννακοπούλου, την πρόθεσή σας να μην είστε υποψήφια στη Μεσσηνία αλλά στην Αττική, την είχατε κάνει γνωστή από τις αρχές του 2017. Μετά το σπάσιμο της Β΄ Αθηνών, επιλέγετε να είστε υποψήφια στον Δυτικό Τομέα. Τί θα θέλατε να δείτε να αλλάζει στις δυτικές συνοικίες της Αθήνας και σε τί να ευελπιστούν οι πολίτες των περιοχών από τη στιγμή που θα δώσουν την ψήφο τους στο ΚΙΝ.ΑΛ. και σε εσάς προσωπικά;\nΗ καρδιά της δημοκρατικής παράταξης, του ΠΑΣΟΚ και τώρα του Κινήματος Αλλαγής χτυπάει πάντα στην Δυτική Αθήνα. Μαζί με τον απλό κόσμο του μόχθου, τη λαϊκή οικογένεια, τους εργαζόμενους στον ιδιωτικό και τον δημόσιο τομέα, τους ανέργους και τους συνταξιούχους, τους βιοτέχνες και τους επαγγελματίες, τους καταστηματάρχες και την νέα γενιά που σπουδάζει με δυσμενείς όρους και εργάζεται σκληρά για 200 και 300 ευρώ το μήνα. Εκεί χτυπάει και η δική μου καρδιά, στη Δυτική Αθήνα των μεγάλων δημοκρατικών αγώνων, των κοινωνικών διεκδικήσεων για ένα καλύτερο αύριο, της προκοπής, της περηφάνιας και της αξιοπρέπειας. Εδώ που το ΠΑΣΟΚ από την ίδρυσή του, με τον Ανδρέα Παπανδρέου, δημιούργησε μια βαθιά σχέση ζωής με τους ανθρώπους της κάθε γειτονιάς, του κάθε χώρου δουλειάς και μόρφωσης. Εδώ θα είμαι υποψήφια κι εδώ θα δώσω τη νέα μάχη, της δικής μου γενιάς, για την Πρόοδο και την Νέα Αλλαγή. Εμείς οι νέοι άνθρωποι του ΠΑΣΟΚ θέλουμε να υπηρετήσουμε την Ελληνική κοινωνία και την πατρίδα μας, μέσα από μια νέα σχέση πολιτικής εκπροσώπησης, που θα χτίζεται με την αλήθεια, την ειλικρινή δέσμευση, τον καθημερινό αγώνα στη Βουλή και δίπλα στους πολίτες. Οι Δυτικές συνοικίες της Αθήνας βιώνουν όλα τα προβλήματα που υπάρχουν σε όλη την ελληνική κοινωνία αλλά στο πολλαπλάσιο. Στην Υγεία την Παιδεία, την κοινωνική πρόνοια, την μετανάστευση το προσφυγικό, παντού. Μιλάμε για μια περιοχή της χώρας με πολύ μεγάλο πληθυσμό που έχει εγκαταλειφθεί τα τελευταία χρόνια από το κράτος στην τύχη της και στον κοινωνικό αυτοματισμό. Αυτή η κατάσταση πρέπει να αλλάξει και θα αλλάξει αν αλλάξουμε την σημερινή πολιτική πραγματικότητα της υπανάπτυξης, της εξοντωτικής φορολογίας χωρίς καμία ανταπόδοση, με μια νέα πραγματικά προοδευτική κυβέρνηση που θα εφαρμόσει μια δίκαια πολιτική υποστήριξης των ασθενέστερων οικονομικά στρωμάτων και της μεσαίας τάξης.\n7) Τί δείχνει κατά τη γνώμη σας η δυστοκία που υπήρξε στον ΣΥΡΙΖΑ μέχρι να βρει υποψήφιο για τον Δήμο Αθηναίων;\nΔείχνει πως βρίσκονται σε πολιτική παρακμή και αποδρομή. Άλλωστε ποτέ ο ΣΥΡΙΖΑ ποτέ δεν είχε ισχυρούς δεσμούς με την αυτοδιοίκηση. Και στις άλλες όμως μεγάλες πόλεις οι επιλογές του ΣΥΡΙΖΑ είναι επιλογές στενής κομματικής καταγραφής και ήττας.\n8) Κοινωνικό μέρισμα και αύξηση κατώτατου μισθού από τον Αλέξη Τσίπρα, αύξηση 100 ευρώ στους μισθούς των Γάλλων από τον Εμανουέλ Μακρόν. Δεδομένου ότι εκφράζετε τη νέα σύγχρονη ευρωπαϊκή σοσιαλδημοκρατία όπως λέτε, καθώς και τον πολιτικό φορέα αποτροπής του εθνολαϊκιστικού μετώπου στην Ελλάδα, πρώτον, εξισώνετε τις δύο πρακτικές; Kαι δεύτερον, εσείς τί θα πράττατε στην κάθε περίπτωση; Γιατί ευπρόσδεκτη η αντιπολίτευση, αλλά επί του πρακτέου, πώς θα ξεπερνούσατε παρόμοιες κρίσεις;\nΤο θλιβερό αποτύπωμα της τετράχρονης διακυβέρνησης από τους ΣΥΡΙΖΑΝΕΛ στο πληγωμένο σώμα της ελληνικής κοινωνίας είναι φόροι-φόροι-φόροι, φτώχεια – φτώχεια – φτώχεια, κατασχέσεις, περικοπή μισθών και συντάξεων, στασιμότητα στα ποσοστά της ανάπτυξης. Mε επιδόματα – φιλοδωρήματα που μοιράζει η κυβέρνηση από το απόθεμα των ματωμένων (όπως έλεγε κάποτε ο κ. Τσίπρας) πλεονασμάτων δεν αντιμετωπίζεται η φτώχεια. Χρειαζόμαστε δουλειές – δουλειές – δουλειές, για να ζει ο κόσμος με αξιοπρέπεια και όχι από την ελεημοσύνη των ΣΥΡΙΖΑΝΕΛ… Για την έξοδο από την πολυετή κρίση απαιτείται ένα ολοκληρωμένο προοδευτικό σχέδιο, εθνικό πρόγραμμα ανασυγκρότησης με ένα νέο μοντέλο παραγωγής νέου πλούτου για τη χώρα, για την προσέλκυση επενδύσεων και για μια πραγματικά βιώσιμη ανάπτυξη. Πάνω απ΄ όλα δεν νοείται έξοδος από την σημερινή σκληρή για τους πολίτες πραγματικότητα, χωρίς πολιτικές δίκαιης διανομής και αναδιανομής του πλούτου, που θα στηρίζει τους εργαζόμενους και την μεσαία τάξη και θα μειώνει δραστικά τις κοινωνικές ανισότητες ολοκληρωμένο προοδευτικό σχέδιο.\n9) Η ευρωπαϊκή σοσιαλδημοκρατική οικογένεια έχει πειστεί για αυτό που θέλετε να τους αποδείξετε, ότι δηλαδή ο χώρος που εσείς εκπροσωπείτε δεν έχει σχέση με τον χώρο του κ. Τσίπρα;\nΘα πεισθούν. Το γεγονός ότι ο Αλ. Τσίπρας έχει αλλάξει παρέες στην Ευρώπη δεν σημαίνει ότι έχει αλλάξει και το βασικό πυρήνα των αντιλήψεών του. Κι αυτό φαίνεται ακόμη περισσότερο στους τομείς που δεν εμπίπτουν στις μνημονιακές υποχρεώσεις. Αντί για μια σύγχρονη, αξιοκρατική διοίκηση ο ΣΥΡΙΖΑ έχει στήσει το δικό του πελατειακό κράτος. Διέπεται από ολοκληρωτικές αντιλήψεις στον τρόπο που προσεγγίζει τη Δικαιοσύνη και τα ΜΜΕ. Στην Παιδεία, αντί για βήματα εκσυγχρονισμού επιστρέφουμε σε ρυθμίσεις που απηχούν ιδεολογικά στερεότυπα της δεκαετίας του ’80. Στην Υγεία έχει διαλύσει πλέον το δημόσιο σύστημα και με αυτό τον τρόπο σπρώχνει τον κόσμο αναγκαστικά στην ιδιωτική περίθαλψη. Αλήθεια ποια σχέση έχουν όλα αυτά με την σοσιαλδημοκρατία; Προφανώς καμία.\nΚυρία Γιαννακοπούλου, σας ευχαριστώ θερμά.\nNovartisΑθηνά ΚοροβέσηΑναπληρώτρια Εκπρόσωπος Τύπου ΠΑΣΟΚΚίνημα ΑλλαγήςΝάντια Γιαννακοπούλουσυμφωνία Πρεσπώνσυνέντευξη\nΝέα επιδείνωση του καιρού από το Σάββατο, έως και την Τρίτη - Αναλυτική Πρόγνωση


"...όλοι μου έλεγαν να το τολμήσω και εγώ απλά το έκανα" - Γεωργία Αντωνιάδου | τοβιβλίο.net\n“…όλοι μου έλεγαν να το τολμήσω και εγώ απλά το έκανα” – Γεωργία Αντωνιάδου\n(Φωτογραφία: Στράτος Γιαννόπουλος) Φιλοξενούμενη σήμερα της λογοτεχνικής δράσης «Ελάτε να μιλήσουμε για τη λογοτεχνία» είναι η συγγραφέας Γεωργία Αντωνιάδου , την οποία και ευχαριστώ για την τόσο δοτική της συνέντευξη! Γεωργία Αντωνιάδου E-mail επικοινωνίας: : [email protected] Ερωτηματολόγιο για Συγγραφείς και Ποιητές Γιατί γράφεις; Αν και πρόσφατα ξεκίνησα να γράφω, πριν δύο χρόνια για την […]\nΓεωργία Αντωνιάδου | Θεόφιλος Γιαννόπουλος\nΦιλοξενούμενη σήμερα της λογοτεχνικής δράσης «Ελάτε να μιλήσουμε για τη λογοτεχνία» είναι η συγγραφέας Γεωργία Αντωνιάδου , την οποία και ευχαριστώ για την τόσο δοτική της συνέντευξη!\nE-mail επικοινωνίας: : [email protected]\nΑν και πρόσφατα ξεκίνησα να γράφω, πριν δύο χρόνια για την ακρίβεια. Μπορώ να πω ότι αυτό που με ωθεί κυρίως να γράψω είναι η ανάγκη που νιώθω μέσα μου να βρεθώ ξανά στην θέση του αφηγητή μίας από τις πολλές ιστορίες που πλέον σκέφτομαι κάθε μέρα. Είναι αυτό το συναίσθημα ολοκλήρωσης που νιώθω όταν ολοκληρώνω ένα κεφάλαιο ή και μία μόνο παράγραφο και το ότι έχω δημιουργήσει κάτι δικό μου, κάτι μοναδικό και καινούριο. Για όλους αυτούς τους λόγους λοιπόν συν το ότι μόνο τότε νιώθω ήρεμη και επιτέλους στον κόσμο που θέλω να βρίσκομαι, συνεχίζω και θα συνεχίσω να γράφω.\nΓράφω κυρίως ότι έχει σχέση με φαντασία, αγαπώ αυτό το είδος και πιστεύω είναι το κατάλληλο για μένα. Πιστεύω ότι δεν θα μπορούσα να γράψω ποτέ μυθιστορήματα αγάπης. Δυστυχώς δεν μου αρέσει να διαβάζω τέτοιου είδους βιβλία και ούτε θα μπορούσα να τα γράψω κατά συνέπεια.\nΧάρη στον κλάδο στον οποίο γράφω η αλήθεια είναι πως θέλω να εκδώσω το βιβλίο μου στις εκδόσεις Πατάκη και ο κυριότερος λόγος είναι πως έχουν μία σειρά η οποία λέγεται «Μαύρη Σειρά». Έχω διαβάσει σχεδόν όλα τα βιβλία αυτής της σειράς και μπορώ να πω ότι τα λατρεύω, έτσι θα ένιωθα μεγάλη τιμή και χαρά να ανήκει το βιβλίο μου στην σειρά αυτή.\nΟι αναγνώστες μου, αν και δεν έχω εκδώσει κανονικά ακόμα κάποιο βιβλίο μου παρά μόνο στο wattpad (σύντομα ελπίζω θα εκδοθεί το πρώτο), νιώθω πως είναι φίλοι και συμβουλάτορες τις ποιο πολλές φορές. Ποτέ μου δεν θέλω να τους δω ως πελάτες ή κριτές. Είναι δίπλα μας όποτε χάνουμε εμείς οι ίδιοι την πίστη μας και μας βοηθούν με την στήριξή τους. Τουλάχιστον εγώ αυτό έχω εκλάβει προς το παρόν.\nΜπορώ να σκεφτώ πολλές και υπέροχες κριτικές που μου έχουν πει ως τώρα. Ίσως αυτή που με συγκίνησε ποιο πολύ από όλες ήταν εκείνη που μια κυρία μου έδινε συγχαρητήρια για το βιβλίο μου και κυρίως για τον τρόπο που γράφω, τέλος με σύγκρινε με την Ρόουλινγκ και μου είπε χίλια μπράβο. Ειλικρινά ήταν η πρώτη φορά που δάκρυσα από κάποια κριτική. Και η χειρότερη, προς το παρόν δεν έχω κάποια άσχημη κριτική, πέρα του ότι είχα πολλά λάθη όταν ανέβαζα τα κεφάλαια και το ήξερα ήδη, όμως τίποτα περισσότερο από αυτό. Ο λόγος που δεν τα διόρθωσα φυσικά ενώ τα ήξερα ήταν πως ήδη τελείωνε το βιβλίο και θα ξεκινούσα τις διορθώσεις από την αρχή για να το στείλω σε εκδοτικούς. Έτσι προτίμησα να μην το κάνω στο wattpad αλλά να περιμένω να τελειώσω πρώτα.\nΜε ενοχλεί πραγματικά πολύ ο τρόπος που αντιδρούν συχνά οι εκδοτικοί οίκοι απέναντι στους νέους συγγραφείς. Το ίδιο ισχύει και για το εξωτερικό προς τους Έλληνες συγγραφείς, αντιδρούν σαν να είμαστε κάτι το κατώτερο, μα ξεχνούν πως εμείς είμαστε το μέλλον. Αυτό που μου αρέσει, μου αρέσει η βοήθεια που μπορείς να βρεις μερικές φορές από διάφορα άτομα που κάνουν σεμινάρια στον χώρο αυτό και γενικά είναι πρόθημα να σου λύσουν όλες σου τις απορίες. Το ίδιο ισχύει και με μερικούς εκδοτικούς, πολύ γρήγοροι στις απαντήσεις τους και βοηθούν πάρα πολύ στο να κατανοήσεις τα πάντα.\nΗ αλήθεια είναι, μάλλον επειδή είμαι καινούρια στον χώρο, δεν υπάρχει κάποια ερώτηση που να με ενοχλεί. Εντάξει νιώθω περίεργα όταν βλέπω αναγνώστες να μισούν κάποιους από τους χαρακτήρες και να γράφουν πολλά άσχημα σχόλια προς αυτούς, αλλά και πάλι δεν με πειράζει. Διότι γνωρίζω πως δεν γίνετε όλοι να τους συμπαθούν όλους, εγώ τους νιώθω παιδιά μου και όπως και να έχει τους λατρεύω.\nΠολλοί θα με πουν ονειροπόλα όμως πιστεύω και θα συνεχίσω να το κάνω, πως όλοι γράφουμε από εσωτερική ανάγκη. Αν ξεκινήσεις μία φορά νομίζω είναι αδύνατον να το σταματήσεις, κάτι μέσα σου ουρλιάζει πως πρέπει να γράψεις, η φωνή στο κεφάλι σου σκέφτεται όλη μέρα πιθανές σκηνές και τέλος της ιστορίας που ήδη έχεις αρχίσει. Δεν θέλω να σκέφτομαι πως νοιάζονται για τα χρήματα και την δόξα, αυτό δεν μου φαίνεται ούτε σωστό μα ούτε και θα ήθελα να αγοράσω βιβλία από άτομα που το κάνουν γι’ αυτούς τους σκοπούς. Και όσο και αν πουν κάποιοι ότι ξέρεις δεν το καταλαβαίνεις ποιοι το κάνουν γι’ αυτό και ποιοι όχι, εγώ πιστεύω πως θα φαίνεται, γιατί όταν κάποιος γράφει από ανάγκη εσωτερική του βγαίνει αγάπη σε αυτό το πράγμα που δημιουργεί.\nΕπειδή όπως έχω ήδη επισημάνει είμαι καινούρια στον χώρο, ο χειρότερος εφιάλτης μου είναι όταν στείλω το έργο μου να το απορρίψουν και να μου πουν πως δεν έχω το ταλέντο να γράφω. Πραγματικά θα με σκότωνε αυτό. Το ομορφότερο όνειρο που ήδη πραγματοποιήθηκε είναι η αποδοχή που είχα από τον κόσμο, δεν το περίμενα, όλοι μου έλεγαν να το τολμήσω και εγώ απλά το έκανα για να τους πω, ξέρετε κάτι; Ορίστε δεν μπορώ να το κάνω. Και τελικά μου είπαν εκείνοι βλέπεις; Οπότε δεν περίμενα να φτάσω τόσες προβολές να μιλάω με τόσα άτομα καθημερινά και να αγαπήσουν τόσο το βιβλίο μου. Το μεγαλύτερο όνειρο που περιμένω να πραγματοποιηθεί τώρα είναι να ακούσω μία θετική απάντηση από τον εκδοτικό που θέλω και να πιάσω στα χέρια μου την πρώτη μου ιστορία σε μορφή βιβλίου. Πραγματικά όνειρο!!!\n10. …και η ώρα σου να ανταποδώσεις την…. ιερή εξέταση που πέρασες από αυτή την ανακριτική συνέντευξη! Κάνε μια δική σου, λογοτεχνική ερώτηση-ταμπού για κάτι που θα ήθελες να μάθεις για τον δημιουργό αυτού του ερωτηματολογίου!\nΤι πιστεύετε πραγματικά εσείς για τους νέους συγγραφείς στην εποχή μας; Και ποιος ήταν ο δικός σας εφιάλτης που παραλίγο να βγει αληθινός.\nΘεόφιλος Γιαννόπουλος: Σ’ ευχαριστώ πάρα πολύ Γεωργία για την ανταπόδοση της…ιερής εξέτασης που πέρασες με τις ερωτήσεις μου, με μια εξίσου δύσκολη ερώτηση!\nΚαταρχήν θεωρώ πως ξεκινάμε όλοι από την ίδια αφετηρία στη λογοτεχνική μας διαδρομή. Η μόνη διαφορά έγκειται στην εμπειρία που αποκομίζει κάποιος από την γραφή και τον τρόπο που την χρησιμοποιεί στο μέλλον. Δεν θεωρώ τον εαυτό μου ειδήμονα, ωστόσο το μόνο που με φοβίζει σε αυτό το μονοπάτι είναι όταν κάποιοι από εμάς ξεστρατίζουμε και μας κυριεύει η έπαρση.\nΌσο για τους νέους λογοτέχνες, θα εκλάβω πως εννοείς Γεωργία όσους χρονικά άρχισαν να δημοσιεύουν έργα τους πρόσφατα. Ας θέσουμε ένα πήχη στον ένα- ενάμιση τελευταίο χρόνο. Από τη σκοπιά αυτή παρατηρώ πως η δεξαμενή των ταλέντων στην χώρα μας είναι αστείρευτη, με ένα αρκετά σοβαρό επίπεδο, το οποίο δεν θεωρώ αμελητέο. Ο κυριότερος κριτής όμως όλων είναι η διάρκεια, η πίστη και η επιμονή των δημιουργών για αυτόβελτίωση και έκδοση των έργων τους είτε μέσω χρηματοδότησης από Εκδοτικούς οίκους, είτε με αυτοέκδοση. Δυστυχώς όμως η οικονομική κρίση έχει αντίκτυπο παντού. Ιδιαίτερα στις ψυχές …\nΌσο για τον εφιάλτη της καθημερινότητας: Το να ζήσω κάποτε σε έναν κόσμο που να μην υπάρχει ανθρωπιά, χαμόγελο, έμπνευση, κατανόηση και αγάπη.\nΩστόσο υπάρχει και ένας μεταφυσικός μου εφιάλτης, για τον οποίο όμως δεν φτάνουν λίγες γραμμές για να τον περιγράψω…


Με προβλήματα ξεκίνησε σήμερα η τηλεκπαίδευση: Τι απαντά το υπουργείο Παιδείας - Θύελλα αντιδράσεων - Pieria News\nΑρχική Ελλάδα Με προβλήματα ξεκίνησε σήμερα η τηλεκπαίδευση: Τι απαντά το υπουργείο Παιδείας –...\nΜε προβλήματα ξεκίνησε σήμερα η τηλεκπαίδευση: Τι απαντά το υπουργείο Παιδείας – Θύελλα αντιδράσεων\n09/11/2020, 3:32 μμ\nΥποχρεωτική τηλεκπαίδευση από σήμερα και για τρεις εβδομάδες σε Γυμνάσια και Λύκεια όλης της χώρας στο πλαίσιο του lockdown και των μέτρων προστασίας από τον κορονοϊό. Όμως, φαίνεται ότι η τηλεκπαίδευση άρχισε με προβλήματα με το… καλημέρα. Το σύστημα έπεσε με αποτέλεσμα να μην μπορούν να παρακολουθήσουν οι μαθητές τα μαθήματα τους. Το μήνυμα που έβγαινε σε πολλούς μαθητές είναι “service unavailable” ή “the site can’t be reached” (δεν υπάρχει πρόσβαση στο site) με αποτέλεσμα να μην μπορούν να εισέλθουν στο σύστημα οι μαθητές και να παρακολουθήσουν τη διδασκαλία. Σημειώνεται ότι τα προβλήματα άρχισαν να καταγράφονται από τις 08.30 το πρωί και μετά. Δηλαδή, πολλά παιδιά κατάφεραν να ολοκληρώσουν μόνο την πρώτη ώρα.\nΟι περιοχές που παρουσιάζεται πρόβλημα με το Webex\n“Αναφορικά με τις δυσλειτουργίες του συστήματος τηλεκπαίδευσης Webex, από τη Γενική Γραμματεία Πρωτοβάθμιας, Δευτεροβάθμιας Εκπαίδευσης και Ειδικής Αγωγής και Εκπαίδευσης διευκρινίζονται τα ακόλουθα από το υπουργείο Παιδείας: Ο πάροχος της πλατφόρμας Webex έχει παράσχει διαβεβαιώσεις ότι εργάζεται για την αποκατάσταση του προβλήματος και έχει δρομολογηθεί η πλήρης επαναλειτουργία του συστήματος. Προφανώς δεν θα ληφθούν υπόψη απουσίες στις περιπτώσεις που παρουσιάστηκε τεχνικό πρόβλημα. Σημειώνεται στην ανακοίνωση του υπουργείου Παιδείας ότι το Πανελλήνιο Σχολικό Δίκτυο λειτουργεί κανονικά, όπως και όλες οι πλατφόρμες του Υπουργείου Παιδείας και Θρησκευμάτων”.\nΌπως αναφέρει το ΑΠΕ-ΜΠΕ, η αδυναμία ανταπόκρισης από το Webex ίσως να οφείλεται σε γενικότερη αποτυχία του ευρωπαϊκού σέρβερ και δεν αποτελεί πρόβλημα μόνο στην Ελλάδα.\nΜιλώντας στην ΕΡΤ η υφυπουργός Παιδείας Σοφία Ζαχαράκη μίλησε για κεντρικό πρόβλημα από την εταιρεία και διαβεβαίωσε πως δεν θα προσμετρηθούν οι απουσίες σήμερα για τα παιδιά που μπόρεσαν να συνδεθούν. Όπως είπε η κ. Ζαχαράκη στην ΕΡΤ υπάρχουν διαβεβαιώσεις από την εταιρεία CISCO στην οποία ανήκει η Webex πως θα γίνει ό,τι είναι δυνατό για την επίλυση του προβλήματος. Συμπλήρωσε πως όλες οι πλατφόρμες του Υπουργείου, συμπεριλαμβανομένου και του Πανελληνίου Σχολικού Δικτύου, λειτουργούν κανονικά.\nΟι αντιδράσεις – Παραίτηση Κεραμέως ζητά ο ΣΥΡΙΖΑ\nΤο θέμα προκάλεσε θύελλα αντιδράσεων από τα κόμματα της αντιπολίτευσης, με τον ΣΥΡΙΖΑ να ζητά την παραίτηση της Υπουργού. “Μετά το κλείσιμο των σχολείων στα οποία τάχα δεν μεταδίδονταν ο ιός. Μετά την πρωτοφανή αποδοκιμασία της κυβέρνησης και της υπουργού Παιδείας και την αποχή-ρεκόρ των εκπαιδευτικών από τις εκλογές-παρωδία, νέο φιάσκο σήμερα για την κυρία Κεραμέως . Η πολυδιαφημισμένη πλατφόρμα Webex της Cisco “κράσαρε” στις πρώτες ώρες λειτουργίας και σταμάτησαν τα μαθήματα τηλεκπαίδευσης σε πολλές περιοχές της χώρας. Κάτι για το οποίο είχαν προειδοποιήσει οι υπεύθυνοι δημόσιοι φορείς και ειδικά το Πανελλήνιο Σχολικό Δίκτυο.\nΟ ΣΥΡΙΖΑ, από την άνοιξη είχε ζητήσει επενδύσεις στις δημόσιες ψηφιακές υποδομές και είχε αντιταχθεί στην παράδοση της τηλεκπαίδευσης και των προσωπικών δεδομένων μαθητών και εκπαιδευτικών στην Ciscο. Δυστυχώς, εις ώτα μη ακουόντων. Το ΥΠΑΙΘ, όχι μόνο επί 8 μήνες δεν έκανε όσα έπρεπε, αλλά μετά το νέο κλείσιμο Γυμνασίων και Λυκείων, αντί να αφιερώσει μία-δύο ημέρες σε δοκιμή- προσομοίωση του συστήματος, το έθεσε σε πλήρη λειτουργία, με αποτέλεσμα αυτή την ώρα να κινδυνεύει με blackout συνολικά όλο το εθνικό δίκτυο μετάδοσης Δεδομένων” αναφέρει σε ανακοίνωση της η ΕΠΕΚΕ Παιδείας του ΣΥΡΙΖΑ-Προοδευτική Συμμαχία.\n“Μετά τη χλεύη των εκπαιδευτικών, η αποδοκιμασία και η οργή της κοινωνίας για την ουρανομήκη ανικανότητα και την απύθμενη “επιτελική αριστεία” της κυβέρνησης και ειδικά της ηγεσίας του Υπουργείου Παιδείας, είναι εντονότερη από ποτέ.\nΚυρία υπουργέ της Παιδείας, αρκετή ζημιά έχετε προκαλέσει στην εκπαίδευση μέχρι τώρα. Φτάνει ως εδώ! Παραίτηση, χθες, κυρία Κεραμέως” σημειώνει ο ΣΥΡΙΖΑ.\nΚΙΝΑΛ για τηλεκπαίδευση: Άλλη μια φορά ανέτοιμο το υπουργείο Παιδείας\n“Πρώτη ημέρα λειτουργίας του Webex και το σύστημα κατέρρευσε μέσα στις δυο πρώτες ώρες λειτουργίας του. Οι κατά καιρούς διαβεβαιώσεις ετοιμότητας ‘πήγαν περίπατο’ από την πρώτη στιγμή! Πού είναι η αξιοπιστία που παρείχε η σύμβαση με την εταιρεία CISCO; Πού είναι η ίδια η σύμβαση που ουδέποτε ήρθε στη Βουλή αν και είχε ζητηθεί από όλα τα κόμματα” αναφέρει η Χαρά Κεφαλίδου, υπεύθυνη ΚΤΕ Παιδείας του Κινήματος Αλλαγής, για τα προβλήματα που παρουσιάστηκαν στην τηλεκπαίδευση.\n“Από τον περασμένο Μάρτιο το Υπουργείο όφειλε να γνωρίζει τις δυνατότητες και τις αντοχές του συστήματος. Όφειλε να έχει αξιοποιήσει υπάρχουσες μελέτες στα συρτάρια των αρμόδιων για την αναβάθμιση των υποδομών των σχολικών μονάδων. Το Πανελλήνιο Σχολικό Δίκτυο που κατέρρευσε σήμερα είναι η τρανταχτή απόδειξη της πλήρους ανετοιμότητας της ηγεσίας του Υπουργείου Παιδείας να αντιμετωπίσει τα φλέγοντα ζητήματα στην εκπαίδευση.\nΗ εξ αποστάσεως από εδώ και πέρα θα αποτελέσει την κύρια μορφή εκπαίδευσης. Πρέπει όλοι, και κυρίως η Κυβέρνηση, να σταθούμε στο ύψος των δύσκολων περιστάσεων που επιβάλλει η πανδημία. Επιτέλους αναζητείται σοβαρότητα από σοβαροφάνεια έχουμε πλεόνασμα!” προσθέτει η κ. Κεφαλίδου.\n“Το σημερινό φιάσκο στη λειτουργία της τηλεκπαίδευσης στα Γυμνάσια και τα Λύκεια της χώρας μας, αφήνει έκθετη την κυβέρνηση και το Υπουργείο Παιδείας. Η εξέλιξη αυτή “δεν είναι κεραυνός εν αιθρία”. Ήδη από την περασμένη εβδομάδα το Πανελλήνιο Σχολικό Δίκτυο έστειλε μήνυμα στα σχολεία, για να ενημερώσει για τις περιορισμένες δυνατότητες λειτουργίας της πλατφόρμας σύγχρονης τηλεκπαίδευσης. Άρα η κυβέρνηση ήξερε το πρόβλημα, αλλά δεν έκανε τίποτα! Κατά τ’ άλλα έφταιγαν οι αγώνες των μαθητών…” αναφέρει σε σχόλιό το γραφείο Τύπου του ΚΚΕ.\n“Να αφήσει, λοιπόν, το Υπουργείο Παιδείας τα κροκοδείλια δάκρυα για τις χαμένες ώρες μαθημάτων και τους πανηγυρισμούς ότι “όλα βαίνουν καλώς” και να φροντίσει να λύσει άμεσα το πρόβλημα. Εδώ και τώρα να πάρει μέτρα για:\nΤην αναβάθμιση του Πανελλήνιου Σχολικού Δικτύου, για να μπορούν με ουσιαστικούς όρους να συμμετέχουν όλοι οι μαθητές στην εκπαιδευτική διαδικασία. Την παροχή δωρεάν ηλεκτρονικών μέσων (tablet, laptop, σύνδεση γρήγορου internet) για την τηλεκπαίδευση, με ευθύνη του κράτους, μέσω των σχολείων στους μαθητές.\nΝα μην γίνει καμία διακοπή ρεύματος και internet σε σπίτια λαϊκών οικογενειών, που θα στερεί τη συμμετοχή στην εκπαιδευτική διαδικασία. Να μην καταγραφεί ούτε μια απουσία στους μαθητές, που δεν έχουν τα μέσα να συμμετέχουν στην τηλεκπαίδευση” σημειώνει το ΚΚΕ. Σημειώνεται ότι η Κ.Ο. του ΚΚΕ κατέθεσε σχετική ερώτηση με θέμα “Εξ’ αποστάσεως διδασκαλία και ο τεχνολογικός εξοπλισμός σε όλους τους μαθητές για την ισότιμη πρόσβαση στη μόρφωση” .\nΜέΡΑ25: Χρονικό προαναγγελθέντος θανάτου η κατάρρευση του συστήματος τηλεκπαίδευσης\nΣε σχετική ανακοίνωσή του, το ΜέΡΑ25 κατηγορεί την κυβέρνηση και προσωπικά τον υφυπουργό Ψηφιακής Διακυβέρνησης ότι «είχε προειδοποιήσει προ ημερών τους πολίτες που η κυβέρνηση μόλις είχε κλείσει σπίτι τους, να αποφεύγουν να χρησιμοποιούν το ίντερνετ κατά τις σχολικές ώρες!».\nΕλληνική Λύση: Ανεπίτρεπτη η κατάρρευση του συστήματος\nΓια αδικαιολόγητα προβλήματα κάνει λόγο η Ελληνική Λύση. “Το περιβόητο επιτελικό κράτος με τα πολυδιαφημισμένα στελέχη προερχόμενα από το ΠΑΣΟΚ στάθηκε κατώτερο των περιστάσεων για ακόμα μια φορά. Η κατάρρευση του συστήματος τηλεκπαίδευσης είναι ανεπίτρεπτη, ειδικά μετά την εμπειρία του Απριλίου. Ασχέτως από τις ευθύνες που θα αποδοθούν, η κυβέρνηση φέρει ακέραια την ευθύνη για τις επιλογές της” σημειώνει σε ανακοίνωσή της.\n“Σύμφωνα με την ανακοίνωση του υπουργείου Παιδείας και σύμφωνα με την ενημέρωση που έχουμε και από το υπουργείο Παιδείας και το υπουργείο Ψηφιακής Διακυβέρνησης, δεν υπήρξε κανένα θέμα ψηφιακών υποδομών της χώρας μας, κανένα θέμα με το σύστημα του υπουργείου Παιδείας, αλλά ευθύνεται αποκλειστικά σε ζήτημα που αντιμετώπισε η εταιρεία Cisco στην Ευρώπη” ανέφερε ο Κυβερνητικός Εκπρόσωπος, Στέλιος Πέτσας σχετικά με τα προβλήματα που προέκυψαν το πρωί στην πλατφόρμα της τηλεκπαίδευσης. “Γίνονται ενέργειες για να αποκατασταθεί η λειτουργία. Άρα δεν έχει καμία σχέση με το εσωτερικό. Για όσους έσπευσαν να τουιτάρουν το μόνο που καταφέρνουν χωρίς να έχουν ενημέρωση είναι να αυτογελοιοποιούνται”


Υπάρχει ζωή ...μετά την απόλυση; - ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΛΕΒΑΔΕΙΑΣ\nΥπάρχει ζωή ...μετά την απόλυση;\nNews » Υπάρχει ζωή …μετά την απόλυση;\nPosted on 02 Mar 2015 11:50\nΑπόλυση, και τα "μύρια κακά" που έπονται αυτής: αναπάντεχη έκπληξη, απόρριψη, απογοήτευση, οικονομικό αδιέξοδο, ανασφάλεια, αίσθημα αποτυχίας, πανικός! Η επαγγελματική ματαίωση σε όλο της το μεγαλείο! Και το ζητούμενο: Πώς να διαχειριστούμε τα συναισθήματά μας, ώστε να περάσουμε πιο ανώδυνα και εποικοδομητικά αυτή την αναμφίβολα δύσκολη και "αμήχανη" περίοδο ;\nΤα τελευταία χρόνια η κορύφωση της οικονομικής δυσπραγίας με φυσικό επακόλουθο τις απολύσεις και την ανεργία, μας έχει "σθεναρά ταρακουνήσει" και "τραυματίσει" κοινωνικά και ψυχολογικά, ατομικά και συλλογικά. Οι συναισθηματικές επιπτώσεις της υπάρχουν και στα τα δυο φύλα. Όμως ειδικά οι άνδρες αντιμετωπίζουν μεγαλύτερο πρόβλημα σ’ αυτόν τον τομέα, επειδή είναι βαθιά ριζωμένη μέσα στην συνείδηση της κοινωνίας και κατ΄επέκταση στην ανδρική ψυχή η πεποίθηση πως εκείνος «φέρνει το ψωμί» στο σπίτι. Άρα χάνοντας τη δουλειά του η ανδρική υπόστασή του απαξιώνεται.\nΟι άνδρες δεν αποδέχονται εύκολα την "ήττα" και δεν προσαρμόζονται στην νέα κατάσταση της επαγγελματικής αποπομπής που καλούνται να βιώσουν, γιατί πιστεύουν πως έτσι θα φανούν ευάλωτοι, αδύναμοι, χαρακτηριστικά που δεν αρμόζουν στο ισχυρό πρότυπο που η κοινωνία τους έχει επιβάλλει και οι ίδιοι έχουν με περηφάνια υιοθετήσει.\nΙδιαίτερα υποφέρουν εκείνα τα άτομα που έχουν "οικοδομήσει" και στηρίξει την προσωπικότητά τους γύρω και πάνω στη δουλειά τους. Που η εργασία τους αποτελεί το κέντρο της ζωής τους. Έτσι με την απώλειά της νιώθουν ανύπαρκτοι, ασήμαντοι. Το πλήγμα γίνεται αφόρητα επώδυνο όταν ο εργαζόμενος έχει κύριο λόγο ύπαρξής του την «καριέρα». Όταν όλη του η ζωή περιστρέφεται γύρω από την επαγγελματική του ανέλιξη. Τότε το άτομο τείνει να μεγιστοποιεί το θέμα της απόλυσης και θεωρεί πως απορρίπτεται η προσωπική του οντότητα ολόκληρη και όχι μόνο η επαγγελματική του προσφορά.\nΣίγουρα ο άνθρωπος, παρά το γεγονός της αναγκαιότητας της εργασίας για βιοποριστικούς λόγους, έχει ανάγκη συναισθηματικά και ψυχικά την εργασία ως μια επιβεβαίωση της αξίας του και συνάμα της χρηστικότητάς του στο κοινωνικό σύνολο.\nΕκείνος που μένει αδρανής, άπραγος αισθάνεται το χρόνο να κυλά εναντίον του και να τον πιέζει αφάνταστα μέρα με τη μέρα. Τότε λοιπόν η απραξία ταυτίζεται στο μυαλό του με την ανικανότητα και τη νωθρότητα .\nΚατά συνέπεια ο συνδυασμός απόρριψης και απραξίας οδηγεί στη χαμηλή αυτοεκτίμηση. Διαδοχικά η χαμηλή αυτοεκτίμηση οδηγεί στο αίσθημα αποτυχίας. Και η πεποίθηση ότι θα αποτύχουμε λειτουργεί ως αυτοεκπληρούμενη προφητεία…\nΈνας τεράστιος φαύλος κύκλος…!!!\nΌμως θα πρέπει να συνειδητοποιήσουμε πως η αποτυχία είναι η οδός της ελάχιστης υπομονής και η έλλειψη εργασίας είναι μια κατάσταση που μπορεί να αλλάξει, εφόσον εμείς δεν εγκαταλείπουμε την αναζήτηση νέας και δεν έχουμε ως στάση ζωής την αδράνεια και την παραίτηση.\nΠαράλληλα μια απόρριψη σε μια θέση εργασίας που μας ενδιαφέρει δε σημαίνει ότι είμαστε ανίκανοι για αυτήν ή οποιαδήποτε άλλη εργασία, καθώς οι παράγοντες που παίζουν ρόλο στην πρόσληψη ενός εργαζόμενου δεν εξαρτώνται μόνο από τις δεξιότητές του στη συγκεκριμένη θέση. Επιβάλλεται να σκεφτούμε λοιπόν, ότι η απόρριψη αυτή δεν είναι επί της ουσίας μια απόρριψη της δικής μας ξεχωριστής προσωπικής αξίας.\nΜια αποτυχία λοιπόν δεν σημαίνει συνολική αποτυχία στη ζωή και μια απόλυση δεν σημαίνει το τέλος του κόσμου.Άλλωστε ο μόνος τρόπος για να αποτύχει κάποιος είναι να αποδεχτεί την αποτυχία του. Οι ελπίδες και τα όνειρά μας για το μέλλον θα πρέπει να γίνονται φωτεινοί οδηγοί για άντληση περισσότερης δύναμης, υπομονής, επιμονής και επαναπροσδιορισμό στόχων. Θα βοηθούσε να πείσουμε τον εαυτό μας ότι ίσως τελικά το ότι διακόψαμε τη σχέση μας με τη συγκεκριμένη εργασία ήταν μια έμμεση επιλογή ή μια ευκαιρία να αναζητήσουμε έναν νέο επαγγελματικό δρόμο και προσανατολισμό που μας ταιριάζει περισσότερο. Να προσπαθήσουμε δηλαδή να αντιμετωπίσουμε το γεγονός κάτω από ένα περισσότερο ανθρώπινο πρίσμα.\nΑρχικά πρέπει να βάλουμε τον πήχη χαμηλά. Οι μεγάλες προσδοκίες γεννούν και μεγάλες απογοητεύσεις. Ας δοκιμάσουμε σε χώρους που μέχρι τώρα δεν είχαμε αξιολογήσει γιατί θεωρούσαμε ότι είχαμε προσόντα περισσότερα και σημαντικότερα. Η αναζήτηση εναλλακτικής εργασίας, από αυτή που έχουμε ήδη στο μυαλό μας ότι μας αξίζει και μας ταιριάζει, μπορεί να μας κάνει να ανακαλύψουμε ότι έχουμε ταλέντο σε κάτι διαφορετικό από αυτό που κάναμε μέχρι σήμερα και ίσως να μας κάνει να νιώσουμε περισσότερο ευτυχισμένοι και ολοκληρωμένοι…Ένα βήμα πιο κοντά στην αυτοπραγμάτωση!\nΤο σημαντικότερο είναι να «βάλουμε ξυπνητήρι». Το πρώτο σοκ από την απόλυση το δέχεται ο εγωισμός μας, το δεύτερο η καθημερινή ρουτίνα μας. Οφείλουμε να κρατήσουμε τον εαυτό μας σε εγρήγορση και σε ένα πρόγραμμα παρόμοιο με αυτό που ακολουθούσαμε ως τώρα.Δεν επιτρέπεται να αφήσουμε το σώμα μας να καταλάβει ότι κάτι αλλάζει από εδώ και πέρα. Έτσι θα το αποδεχτεί ευκολότερα και το μυαλό μας.\nΗ δημιουργία είναι αποτέλεσμα της αναζήτησης και η αναζήτηση δυστυχώς είχε ατονήσει από την εύκολη ανάπτυξη που όλοι βιώναμε "στα χρόνια των παχιών αγελάδων". Η οικονομική κρίση δίνει ακριβώς αυτό το κίνητρο που χρειαζόταν οι νέοι μας..\nΝα πετάξουν πάνω από τα σύννεφα για να δουν τον ήλιο…!!!!


ΠΑΙΔΙΚΟ ΒΙΒΛΙΟ - Penny's Handmade Custom Gifts\nΤο βιβλίο συμπριλαμβάνεται στις βραχείες λίστες του Ελληνικού Τμήματος του IBBY 2021 – Κύκλος του Ελληνικού Παιδικού Βιλβλίου! “Το Ελληνικό Τμήμα της ΙΒΒΥ – Κύκλος του Ελληνικού Παιδικού Βιβλίου… πιστεύει ότι οι βραχείς κατάλογοι αποτελούν μια εξαιρετική επιλογή στα καλύτερα βιβλία του 2020” (πηγή: greek ibby – kyklos paidikoy vivlioy).\nΤίτλος παιδικού βιβλίου: Το πρώτο όνειρο του Φώτη. Ένα ταξίδι στο φως.\nΚατηγορία: Παιδικά βιβλία 3+\nΣελίδες: 36 (+ σκληρό εξώφυλλο)\nΑγοράστε το παιδικό βιβλίο με ασφάλεια εδώ:\nΠαιδικό βιβλίο: Το πρώτο όνειρο του Φώτη. Ένα ταξίδι στο φως.\nΤο πρώτο παιδικό βιβλίο από την Πέννυ Χατζηευστρατίου Μιχελινάκη, σε εικονογράφηση Μυρτώς Δεληβοριά! Συμπεριλαμβάνεται στις βραχείες λίστες του Ελληνικού Τμήματος του IBBY 2021! “Το Ελληνικό Τμήμα της ΙΒΒΥ – Κύκλος του Ελληνικού Παιδικού Βιβλίου… πιστεύει ότι οι βραχείς κατάλογοι αποτελούν μια εξαιρετική επιλογή στα καλύτερα βιβλία του 2020” (πηγή: greek ibby – kyklos paidikoy vivlioy).\nΛαμβάνετε ένα βιβλίο που συμπεριλαμβάνεται στη βραχεία λίστα των διαγωνισμών του Ελληνικού Τμήματος του IBBY 2021!\nΣτηρίζετε την αγάπη για μετάδοση γνώσεων μέσω της αυτοέκδοσης (η συγγραφέας κατέχει PhD in light & lighting, MSc Human Resources και πολυετή εμπειρία στο χώρο του φωτισμού).\nΑκόμα, συντελείτε στο να εμψυχώσουμε τα παιδιά να ζήσουν “με φως”.\nΕπίσης, μπορείτε να προτείνετε στο σχολείο ή βιβλιοπωλείο σας, πραγματοποίηση εκπαιδευτικού εργαστηρίου με το φως που επιμελείται η συγγραφέας μέσα από τη σειρά εργαστηρίων Penny’s light seminar. Πρόκειται για διαδραστικά παιχνίδια με το φως που συνδυάζονται με το βιβλίο, τα οποία θα προσφέρουν στα παιδιά τη δυνατότητα να ζήσουν βιωματικά το παραμύθι.\nBe the first to review “ΠΑΙΔΙΚΟ ΒΙΒΛΙΟ” Cancel reply


Sophie Hulme : φθηνά τσάντες σχεδιαστών ρεπλίκα, χονδρικής σχεδιαστής ρεπλίκα τσάντες από την Κίνα\nSophie Hulme γυναικών πλευρική αλυσίδα μίνι πτέρυγα δερμάτινη τσάντα Tote μπεζ\nSophie γυναικών Hulme πλευρική αλυσίδα μίνι πτέρυγα δέρμα tote τσάντα-μπεζ Sophie Hulme παρουσιάζει το κομψό πλευρική αλυσίδα μίνι πτέρυγα δερμάτινη τσάντα tote στο ναυτικό, κατασκευασμένο από γνήσιο δέρμα με βότσαλα και επιτείνεται με χρυσό υλικό τόνος. διαθέτει δύο μονά χειρολαβές και αποσπώμενο ιμάντα ώμου, ενώ το φερμουάρ κορυφή στερέωσης κρύβει μια μεγάλη επένδυση εσωτερικό διαμέρισμα. τελείωσε με πεπλατυσμένος λεπτομέρεια αλυσίδα είτε πλευρά του σάκου. Κ.ϋ. βοτσαλωτή δέρμα. μέτρα: h: 14 x Π: 20 x Β: 14 εκατοστά. λαβή πτώση: 10cm. όλες οι τσάντες σχεδιαστών ρεπλίκα είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Albion κιβώτιο Tote τσάντα μαύρο\nSophie Hulme μίνι Albion κιβώτιο tote τσάντα-μαύρο tote τσάντα? leathertop λαβή? ρυθμιζόμενο ώμο strapgold λεπτομέρεια? φοίνικα charmzip fastening100% leatherh: 23 εκατοστά, βάρος: 23 εκατοστά, d: 9cmall σχεδιαστής ρεπλίκα χεριού είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Albion κιβώτιο Tote τσάντα μπεζ\nSophie Hulme μίνι Albion κουτί τσάντα tote τσάντα -Μπεζ tote? leathertop λαβή? ρυθμιζόμενο ώμο strapgold λεπτομέρεια? φοίνικα charmzip fastening100% leatherh: 23 εκατοστά, βάρος: 23 εκατοστά, d: 9cmall σχεδιαστής ρεπλίκα χεριού είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Albion κιβώτιο Tote τσάντα μπλε ελεκτρίκ\nSophie Hulme μίνι Albion tote τσάντα κουτί Ηλεκτρικό τσάντα μπλε tote? leathertop λαβή? ρυθμιζόμενο ώμο strapgold λεπτομέρεια? φοίνικα charmzip fastening100% leatherh: 23 εκατοστά, βάρος: 23 εκατοστά, d: 9cmall σχεδιαστής ρεπλίκα χεριού είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Albion κιβώτιο Tote τσάντα μπλε πορτοκαλί TIRM\nSophie Hulme μίνι Albion κιβώτιο tote τσάντα-μπλε / πορτοκαλί τσάντα TIRM tote? leathertop λαβή? ρυθμιζόμενο ώμο strapgold λεπτομέρεια? φοίνικα charmzip fastening100% leatherh: 23 εκατοστά, βάρος: 23 εκατοστά, d: 9cmall σχεδιαστής ρεπλίκα χεριού είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Albion κιβώτιο Tote τσάντα μπορντό\nSophie Hulme μίνι Albion κουτί τσάντα tote τσάντα -burgundy tote? leathertop λαβή? ρυθμιζόμενο ώμο strapgold λεπτομέρεια? φοίνικα charmzip fastening100% leatherh: 23 εκατοστά, βάρος: 23 εκατοστά, d: 9cmall σχεδιαστής ρεπλίκα χεριού είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Tote τσάντα μαύρο\nSophie Hulme τσάντα μίνι tote-μαύρο κομψό και γυαλισμένο, αυτή η τσάντα tote από Sophie Hulme υπολογίζεται να είναι στην αιχμή της σύγχρονης. η λεία, ματ δέρμα έρχεται σε αντίθεση με το υλικό υψηλής λάμψη για να παράγουν ένα φουτουριστικό αποτέλεσμα το οποίο είναι τόσο εξαιρετικά απλή και εντελώς υψηλής ραπτικής. (Ύψος 32 εκατοστά, πλάτος 27 εκατοστά, βάθος 8 εκατοστά, να χειριστεί πτώση 10 εκατοστών) όλες οι τσάντες σχεδιαστών ρεπλίκα είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Tote τσάντα μπλε πορτοκαλί TIRM\nSophie Hulme μίνι tote τσάντα-μπλε / TIRM πορτοκαλί κομψό και γυαλισμένο, αυτή η τσάντα tote από Sophie Hulme υπολογίζεται να είναι στην αιχμή της σύγχρονης. η λεία, ματ δέρμα έρχεται σε αντίθεση με το υλικό υψηλής λάμψη για να παράγουν ένα φουτουριστικό αποτέλεσμα το οποίο είναι τόσο εξαιρετικά απλή και εντελώς υψηλής ραπτικής. (Ύψος 32 εκατοστά, πλάτος 27 εκατοστά, βάθος 8 εκατοστά, να χειριστεί πτώση 10 εκατοστών) όλες οι τσάντες σχεδιαστών ρεπλίκα είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...\nSophie Hulme μίνι Tote τσάντα μπορντό\nSophie Hulme τσάντα μίνι tote -burgundy κομψό και γυαλισμένο, αυτή η τσάντα tote από Sophie Hulme υπολογίζεται να είναι στην αιχμή της σύγχρονης. η λεία, ματ δέρμα έρχεται σε αντίθεση με το υλικό υψηλής λάμψη για να παράγουν ένα φουτουριστικό αποτέλεσμα το οποίο είναι τόσο εξαιρετικά απλή και εντελώς υψηλής ραπτικής. (Ύψος 32 εκατοστά, πλάτος 27 εκατοστά, βάθος 8 εκατοστά, να χειριστεί πτώση 10 εκατοστών) όλες οι τσάντες σχεδιαστών ρεπλίκα είναι καθρέφτης εικόνα κορυφαίας ποιότητας. κατασκευασμένα από εισαγόμενα δερμάτινα και hardware. Έρχεται με dustbag, ετικέτες, και το βιβλιάριο περίθαλψης (ίδια με την αρχική τσάντες)...